《喜大儿麟庆连捷南宫诗以勖之》
清代·恽珠

乍见泥金喜复惊，祖宗慈荫汝身荣。功名虽并春风发，心性须身秋水平。

处世毋忘修德业，立身慎莫坠家声。言中告戒休轻忽，持此他年事圣明。

作者简介：（1771—1833）江苏阳湖人，字珍浦，别字星联，晚号蓉湖道人。恽毓秀女。能诗善画。嫁完颜廷璐。夫卒，教子严。长子完颜麟庆官至南河总督。纂有《兰闺宝录》、《国朝女士正始集》。